laion/Wikipedia-Exotic huggingface dataset:
רמי פייג

רמי פייג (9 בנובמבר 1967 - 22 ביולי 2017) היה מהנדס אלקטרוניקה ישראלי, ראש מחלקת אלקטרוניקה ביחידה הטכנולוגית של אגף המודיעין ויזם היי-טק. חתן פרס ביטחון ישראל לשנת 2005. רמי פייג גדל ברמת אביב ולמד בבית הספר להנדסאים. בשנים 1991–1994 למד הנדסת חשמל בטכניון וב-2001 סיים תואר שני בתחום באוניברסיטת תל אביב. שירת בצה"ל במשך 26 שנים, ובתפקידו האחרון, בשנים 2010–2014, היה ראש מחלקת אלקטרוניקה ביחידה הטכנולוגית של אגף המודיעין בדרגת אלוף-משנה. במסגרת שירותו קיבל בשנת 2005 את פרס ביטחון ישראל. לאחר שחרורו מצה"ל, נמנה, בשנת 2016, עם מקימי חברת "יוניספקטרל", שעסקה בפיתוח מצלמה דיגיטלית בעלת יכולת לנתח את תכונות החומר המצולם, וכמנכ"ל החברה הוביל אותה תוך חודשים אחדים לגיוס הון של 7.5 מיליון דולר. בהמשך אותה שנה נמנה עם מקימי חברת "היילו" (Hailo), העוסקת בבינה מלאכותית בתחום האינטרנט של הדברים. ניגן בגיטרה חשמלית והשתתף בהרכבים מוזיקליים אחדים. נישא לגילה ונולדו להם שלושה ילדים. בשנת 2015 נישא בשנית לבלה קפשייב, שאותה הכיר במהלך שירותם המשותף באגף המודיעין. ב-22 ביולי 2017 טבע למוות בחוף הבונים. נטמן בבית הקברות מנוחה נכונה כפר סבא. הגר רבט, רמי פייג, סטארטאפיסט וחתן פרס בטחון ישראל, טבע בים, באתר כלכליסט, 23 ביולי 2017 יעל ולצר וקרן נתנזון ויץ, נפרדים ממנכ"ל יוניספקטרל לשעבר שטבע בחוף דור, באתר ynet, 23 ביולי 2017 אורית מרלין-רוזנצוייג, בעלה רמי ואמיר פרישר-גוטמן טבעו באותו יום. 'בגיל 33 אני אלמנה. הזוי', באתר Xnet‏, 27 באוגוסט 2017 Rami Feig - CEO of Unispectral, ILTV ISRAEL DAILY, May 25 2016 Rami Feig, באתר Crunchbase אלירן רובין, בדרך לדור חדש של צילום דיגיטלי: הסטארט-אפ הישראלי יוניספקטרל גייס 7.5 מיליון דולר, באתר TheMarker‏, 5 באפריל 2016
מאיר שמואל קסטל

הרב מאיר שמואל קסטל (קאשטיל; 1860–1929) היה שד"ר וסוחר, דיין ואיש ציבור, ראש ועד העדה הספרדית בחברון ונשיא הוועד הכללי של עדות הספרדים והאשכנזים בעיר. נרצח בביתו שבחברון במאורעות תרפ"ט. נולד בחברון בשנת 1860 (ה'תר"ך) לשרה ולרב אלעזר קאשטיל, שהיה סוחר, ולפי מסורת המשפחה היה מצאצאי רבי יהודה הלוי, ממשפחת מגורשי קסטיליה שהתיישבה בעזה לאחר הגירוש, ומשם עברה בחלקה לחברון בשנת 1799. בצעירותו למד בתלמוד תורה ובישיבה בחברון, ובגיל 18 נישא לרבקה, אחותו של הרב יעקב מאיר. בשנת 1884 (ה'תרמ"ד) נסע בשליחות כוללות חברון כשד"ר לארם נהריים, לאיראן ולהודו. בשנת 1894 (ה'תרנ"ד) נסע בשליחות לאלג'יר. כשחזר מנסיעותיו, הקדיש את רוב זמנו ללימוד תורה, לפרנסתו עסק במסחר, ורבים מערביי חברון היו שותפיו לעסקים. בשל חיבתו לחברון, לא נאות לעזוב אותה כלל, ובשנת 1910 (ה'תר"ע) החל לשמש כחבר בית הדין בה. בתקופה זו נבחר לשמש כראש ועד העדה הספרדית בחברון, ובשנת 1921 (ה'תרפ"א) החל לשמש כנשיא וראש הוועד הכללי של העדה הספרדית והעדה האשכנזית בעיר, ולמעשה, שימש כראש העיר לכל דבר. לאחר כיבוש ארץ ישראל בידי הבריטים, הראה נאמנות לרעיון הציוני, והקדיש לו כסף וזמן רב. ביום שישי, 23 באוגוסט 1929 (י"ז באב ה'תרפ"ט) ערב הפרעות בחברון, ניפצו פורעים ערבים את חלונות ביתו, וערבי שהיה שותף איתו בעסקיו, שלח את בנו לישון בביתו, כדי להגן עליו כביכול. למחרת, 24 באוגוסט (י"ח באב) הגיע אף הוא והזהירו כביכול מפני הפורעים והציע לשמור על כספו ותכשיטיו. ביום שבת בצהריים, כשהפורעים ניסו לפתוח את השער לביתו של הרב קאשטיל, פתח שותפו הערבי את השער, כביכול כדי להבריחם, אך הפורעים נכנסו אל הבית, בעוד הרב קאשטיל ואשתו נמלטו אל החדר האחרון בביתם וסגרו את דלתו בכל כוחם. הפורעים פרצו את הדלת ורצחו את הרב קאשטיל תוך כדי עינויים. אשתו התעלפה מהפציעות, והפורעים חשבו כי מתה, ולכן עזבוה. לאחר הרצח שרפו הפורעים את ביתו, והוא נקבר בקבר אחים בחברון. חלק מחידושיו הודפסו בספר "שערי רחמים" חלק ב'. אחיו היה הרב יהודה קסטל. נכדו היה מאיר גבאי, הקרוי אף על שמו. משה דוד גאון, "מאיר שמואל ב"ר אלעזר קאשטיל", יהודי המזרח בארץ ישראל ח"ב, ירושלים, תרצ"ח, עמ' 606, באתר היברובוקס דוד תדהר (עורך), "מאיר שמואל קסטל", באנציקלופדיה לחלוצי הישוב ובוניו, כרך א (1947), עמ' 335 דף לזכר מאיר שמואל קסטל קשטיל, ב"לעד" – אתר לזכר האזרחים חללי פעולות האיבה
דניאל כהן (מנצח)

דניאל כהן (נולד ב-18 בפברואר 1984) הוא מנצח ישראלי המשמש כמנצח הבית של דויטשה אופר ברלין וכמנהל מוזיקלי של בית האופרה בדרמשטאדט שבגרמניה. דניאל כהן נולד וגדל בנתניה. אביו נולד בבגדאד. סבו מצד אמו, היה כנר בטרנסילבניה. כהן למד לנגן בפסנתר ואחר כך בכינור. בגיל 14 התקבל ללימודים בבית הספר למוזיקה ע"ש בוכמן-מהטה על ידי נעם שריף. למד כינור באקדמיה, בהדרכת חיים טאוב. בגיל 19 סיים את לימודיו באקדמיה, בהצטיינות, במקביל למד ניצוח באופן פרטי אצל יבגני צירלין. אחר כך למד באקדמיה המלכותית למוזיקה בלונדון כתלמידם של קולין דייוויס, קולין מטרס וג'ורג הרסט. הוא ניצח על דון קישוט של מאסנה בבית האופרה בקליארי ועל קלמנצה די טיטו של מוצרט בבית האופרה הקנדי בטורונטו. בשנים 2013/14 הוא התמחה בתוכנית על שם גוסטאבו דודאמל בתזמורת הפילהרמונית של לוס אנג'לס להתמחות בניצוח וחינוך מוזיקלי. כמנצח אורח ניצח על התזמורת הפילהרמונית הישראלית, האופרה הישראלית, התזמורת הקאמרית הישראלית, התזמורת הסימפונית הישראלית ראשון לציון, הסינפונייטה הישראלית באר שבע, סימפונט רעננה, התזמורת הסימפונית ירושלים, אנסמבל המאה ה-21, התזמורת הקאמר-פילהרמונית של גראץ, התזמורת הסימפונית של מילווקי, התזמורת הפילהרמונית של טמפרה, התזמורת הקאמרית של לוזאן, תזמורת הארנה של ורונה, האנסמבל הקאמרי של התזמורת הסימפונית של לונדון ונגני מוצרט הלונדונים. ב-2013 ניצח כהן על פרויקט המלחינים של אקדמיית פסטיבל לוצרן, שם עבד בהדרכתו של פייר בולז. הוא הוביל את אנסמבל סולני תל אביב ושימש ככנר ואסיסטנט של דניאל בארנבוים בתזמורת דיוואן מזרח-מערב. כהן הוא המנהל המוזיקלי של תזמורת "עדן סינפוניה" בלונדון ובמקביל הוא המנהל המוזיקלי של התזמורת הקאמרית של ג'רזי. כמו כן הוא הקים את "אנסמבל גרופיוס" בשיתוף עם השחקן והבמאי איתי טיראן ושם הוא שימש כמנהל אמנותי. כהן נתמך במשך לימודיו על ידי קרן התרבות אמריקה-ישראל. מדיה וקבצים בנושא דניאל כהן בוויקישיתוף אתר האינטרנט הרשמי של דניאל כהן דניאל כהן, ברשת החברתית פייסבוק דניאל כהן, סרטונים בערוץ היוטיוב דניאל כהן, באתר MusicBrainz (באנגלית) חגי חיטרון, איך המנצח דניאל כהן למד 11 אופרות בארבעה חודשים, באתר הארץ, 15 במרץ 2016
ג'וזף אלטין

ג'וזף אלטין (באנגלית: Josef Altin, שם מקורי: יוסוף אלטין, בטורקית: Yusuf Altın; נולד ב-12 בפברואר 1983) הוא שחקן קולנוע וטלוויזיה אנגלי. אלטין גילם את פייפאר בסדרת הפנטזיה "משחקי הכס" של HBO. תפקידים בולטים נוספים שלו היו בדמות אקרם בסרט "סימנים של כבוד", ובסדרות "The Bill", "פיפ שואו" ו"חדר מיון". הוא כיכב במחזה המצליח "The Empire" מאת די סי מור בתיאטרון רויאל קורט בלונדון. בסדרת הטלוויזיה הקומית "הוא והיא" גילם את דמותו של דארן. אלטין נולד בלונדון למשפחה טורקית. הופעת הבכורה שלו בטלוויזיה הייתה בדמות גארי בסדרת הדרמה "Psychos". ב-2004 שיחק לראשונה בסדרה בריטית בולטת בה הופיע בתפקיד מלצר. במשך השנים הופיע אלטין בסדרה "The Bill" פעמים אחדות בתפקידים שונים. אחרי הופעתו בסדרה הפך לשחקן מבוקש ולוהק לתפקידים רבים בסדרות טלוויזיה ובסרטי קולנוע. ב-2007 הופיע אלטין בשני סרטים, האחד "בוי A" בדמות בריון, והשני בסרט "סימנים של כבוד" בדמות אקרם. בטלוויזיה שיחק אלטין בסדרות שונות בהן "פיפ שואו", "רופאים", "רובין הוד", "חדר מיון", "Little Miss Jocelyn", "תחבולות חדשות", "כמעט אנושיים", "עברייני על" ו"חוק וסדר: UK". אלטין גילם את דמותו של פיפאר הידוע בשם פיפ בסדרת הפנטזיה של HBO "משחקי הכס". ב-2015 כיכב אלטין בשני סרטי קולנוע "נקרופוליס" ו"ילד 44". ב-2016 שיחק אלטין בסרט הקצר "I Dream of Zombies". עוד בטלוויזיה כיכב בתפקיד ריאן בסיטקום "Chewing Gum", ובסדרה של רשת Hulu "פרוצות" בתפקיד פרינס ראסלאס, צעיר החי ומתפרנס מזנות ברחובות של קובנט גרדן. Jamie T – If You Got The Money 2007 Javeon - Give Up 2013 מדיה וקבצים בנושא ג'וזף אלטין בוויקישיתוף ג'וזף אלטין, ברשת החברתית אקס (טוויטר) ג'וזף אלטין, במסד הנתונים הקולנועיים IMDb (באנגלית) ג'וזף אלטין, באתר AllMovie (באנגלית) ג'וזף אלטין, במסד הנתונים הקולנועיים KinoPoisk (ברוסית) ג'וזף אלטין, באתר MusicBrainz (באנגלית) ג'וזף אלטין, ברשת החברתית Myspace "Game of Thrones with Josef Altin". flicksandthecity.com. 22 בפברואר 2013. נבדק ב-29 בספטמבר 2016. {{cite web}}: (עזרה) "Josef Altin – Game of Thrones | Interview | April 2014 - Hit The Floor". hitthefloor.com. 7 באפריל 2014. נבדק ב-29 בספטמבר 2016. {{cite web}}: (עזרה) "Child 44, Breathe, & Narcopolis with Josef Altin". flicksandthecity.com. 30 באוגוסט 2013. נבדק ב-29 בספטמבר 2016. {{cite web}}: (עזרה) Naylor, Mary (17 באפריל 2016). "Zomcom shot in Reading stars Game of Thrones' Pyp". getreading.co.uk. {{cite web}}: (עזרה)
אלפא רומיאו ג'וניור זאגטו

אלפא רומיאו ג'וניור זאגטו (באיטלקית: Alfa Romeo Junior Zagato) היא מכונית ספורט, בתצורת קופה, שני מושבים, אשר יוצרה על ידי יצרנית הרכב ההאיטלקית אלפא רומיאו בין השנים 1969–1975. ב-27 באוקטובר 1969 הושק דגם ה"אלפא רומיאו ג'וניור זאגטו" במוזיאון הלאומי בטורינו, ולמחרת ב-28 באוקטובר 1969 הוצג בתערוכת הרכב של טורינו. עיצוב הדגם בוצע על ידי חברת עיצוב רכבי היוקרה "Zagato". הדגם אופיין במנוע "הנעה אחורית". סך הכול יוצרו 1,510 יחידות (1,108 יחידות מדגם GT 1300, ו-402 יחידות מדגם GT 1600). GT 1300 (סדרה 105.93) GT 1600 (סדרה 115.24) אלפא רומיאו ג'וניור זאגטו, מנוע 1,300 סמ"ק, שנת 1971 אלפא רומיאו ג'וניור זאגטו - מבט לתא הנהג אלפא רומיאו ג'וניור זאגטו 1600 GT אלפא רומיאו ג'וניור זאגטו אלפא רומיאו ג'וניור זאגטו, מנוע 1,300 סמ"ק, שנת 1970 מנוע אלפא רומיאו ג'וניור זאגטו, שנת 1969 אלפא רומיאו ג'וניור זאגטו, מנוע 1,300 סמ"ק, שנת 1971 אלפא רומיאו ג'וניור זאגטו 1600 GT אלפא רומיאו ג'וניור זאגטו אלפא רומיאו ג'וניור זאגטו אלפא רומיאו ג'וניור זאגטו, שנת 1975 אלפא רומיאו גרנד ספורט קוואטרו רוטה אלפא רומיאו ג'וניור זאגטו ( Immagini e testosu “carstyling.ru”,carstyling.ru) מדיה וקבצים בנושא אלפא רומיאו ג'וניור זאגטו בוויקישיתוף אלפא רומיאו ג'וניור זאגטו (0:29), יו-טיוב אלפא רומיאו ג'וניור זאגטו (2:40 דקות), יו-טיוב אלפא רומיאו ג'וניור זאגטוAlfa Romeo and Lancia Zagato Register & Information Site (internationales Zagatoregister) אלפא רומיאו ג'וניור זאגטו Epoca, Alfa Romeo Junior Z, automobilismo.it, 18 agosto 2013. URL consultato il 25 agosto 2017.
הנס

האם התכוונתם ל... הנס, מלך דנמרק הנס החכם – סוס שהתפרסם ב"יכולתו האינטלקטואלית" האי הנס – אי בין קנדה לדנמרק קפה הנס וגרץ – בית קפה שפעל בירושלים בשנים 1979-1981 שם משפחה: אולי הנס – כדורגלן גרמני דיטר הנס – כדורגלן גרמני, אחיו של אולי הנס נס אישים ששמם הפרטי הוא הנס הנס על המארן הנס על הוויסלה הנס באנדים הנס הכלכלי (גרמניה) הנס האדום (כמה דפים) הנס המלכותי (של מדינות שונות - רשימה)
דאגלס לאו

דאגלס גורדון ארתור לאו (באנגלית: Douglas Gordon Arthur Lowe, ‏7 באוגוסט 1902 – 30 במרץ 1981) היה אתלט בריטי, פעמיים ברציפות אלוף אולימפי (פריז 1924 ואמסטרדם 1928) בריצת 800 מטר ושיאן עולם בריצת 600 יארד. לאו נולד וגדל במנצ'סטר. הוא בוגר אוניברסיטת קיימברידג' בעריכת דין. באולימפיאדת פריז (1924) זכה לאו במדליית זהב בריצת 800 מטר בשיא אירופה חדש של 1:52.4 דקות, לפני פול מרטין משווייץ (1:52.6 דקות) וסקיילר אנק מארצות הברית (1:53.0 דקות). נוסף לכך, הוא סיים במקום רביעי בריצת 1500 מטר בשיא אישי חדש של 3:57.0 דקות. באליפות בריטניה שנערכה בשנת 1926 זכה לאו במדליית כסף בריצת 880 יארד (804 מטר) בשיא אירופה חדש של 1:52.0 דקות, אחרי אוטו פלצר מגרמניה שקבע שיא עולם חדש של 1:51.6 דקות, שיפור לשיא העולם בן ה-14 שנים של טד מרדית' מארצות הברית (1:51.9 דקות). הוא קבע בריצת 600 יארד שיא עולם חדש של 1:10.6 דקות. באליפות בריטניה שנערכה בשנת 1927 זכה לאו לראשונה בשתי מדליות זהב בריצת 440 יארד (402 מטר) (48.8 שניות) ובריצת 880 יארד (1:54.6 דקות). באליפות בריטניה שנערכה בשנת 1928 הגן לאו על תואריו לארח שזכה בשתי מדליות זהב בריצת 440 יארד (50.0 שניות) ובריצת 880 יארד (1:56.6 דקות). באולימפיאדת אמסטרדם (1928) הגן לאו על תוארו לארח שזכה במדליית זהב בריצת 800 מטר בשיא אולימפי ושיא בריטניה חדש של 1:51.8 דקות, לפני אריק בלהן משוודיה (1:52.8 דקות) והרמן אנגלהרד מגרמניה (1:53.2 דקות). נוסף לכך, הוא סיים במקום חמישי בריצת שליחים 4x400 מטר בשיא בריטניה חדש של 3:16.4 דקות, זמנו הלא רשמי נמדד בתוצאה של 47.6 שניות, תוצאה המהירה במשחקים ביחד עם ג'יימס בול מקנדה וטובה יותר מזו של המנצח בריצת 400 מטר. לאחר המשחקים האולימפיים פרש מספורט תחרותי והחל לעבוד כעורך דין באינר טמפל. בתסריט המקורי של הסרט מרכבות האש מלבד אריק לידל והרולד אברהמס הוא כלל גם את לאו, שהוצג כספורטאי אריסטוקרטי ומיוחס, אך הוא סירב להיות קשור אל הסרט באיזושהי דרך, ולפיכך דמותו הוחלפה בדמות הבדיונית של לורד אנדרו לינדזי ריצת 440 יארד (402 מטר): 48.8 שניות (1927) ריצת 600 יארד: 1:10.6 דקות (1926), שיא עולם ריצת 800 מטר: 1:51.2 דקות (1928) ריצת 1500 מטר: 3:57.0 דקות (1924) ריצת מייל: 4:21.0 דקות (1925) מדיה וקבצים בנושא דאגלס לאו בוויקישיתוף דאגלס לאו, באתר olympedia.org דאגלס לאו, באתר Track and Field (גברים) דאגלס לאו, באתר אנציקלופדיה בריטניקה (באנגלית) אלופי ואלופות בריטניה באתלטיקה 1919-1939 (באנגלית) Chapman, pp. 274–295.
נזריאן

האם התכוונתם ל... יונס נזריאן – איש עסקים יהודי, איראני-אמריקאי יצחק נזריאן – איש עסקים יהודי, איראני-אמריקאי, אחיו של יונס נזריאן ספריית יונס וסוראיה נזריאן, אוניברסיטת חיפה – ספרייה אקדמית באוניברסיטת חיפה
אלפא רומיאו דופין

אלפא רומיאו דופין (באיטלקית: Alfa Romeo Dauphine) היא מכונית משפחתית קטנה, 4 דלתות, אשר נבנתה והורכבה על ידי חברת אלפא רומיאו האיטלקית, על בסיס שותפות עם חברת רנו הצרפתית, בין השנים 1959–1966. דגם ה"אלפא רומיאו דופין" היה זהה לחלוטין לדגם ה-דופין הצרפתי, מלבד שינויים שבוצעו במערכת החשמל, (מתח של 12 וולט). המצבר שהורכב בדגם, היה מתוצרת חברת "Magneti Marelli" האיטלקית. סך הכל יוצרו 73,841 יחידות. בשנת 1959 יוצרו 6,452 יחידות. בשנת 1960 יוצרו 20,047 יחידות. בדצמבר 1960 מחיר דגם ה"אלפא רומיאו דופין" באיטליה היה 795,000 לירטות איטלקיות. דגם ה"אלפא רומיאו דופין" יובא לישראל באמצעות סוכנות "קפריש". נמכרו כ-60 יחידות. באוקטובר 1958 נחתם הסכם בין חברת רנו הצרפתית ו"אלפא רומיאו" האיטלקית לשיתוף פעולה. המכניקה המקורית הייתה של רנו, רוב הרכיבים הובאו מצרפת, נוספו חלקים מאיטליה, דגם ה"אלפא רומיאו דופין" נבנה והורכב במילאנו. הוקמה חברת "רנו-איטליה" במטרה לבנות ולמכור את "אלפא רומיאו דופין" באיטליה, דרך רשת "אלפא רומיאו". באוקטובר 1960 יוצר ה"אלפא רומאו דופין" בגרסה מתקדמת יותר. הדגם היה קרוי "אונדין" (בצרפתית: "Ondine"). יוצרו כ- 2,000 יחידות. ייצורו פסק עד שנת 1962. לוגו "אלפא רומיאו דופין" (על הכנף הקדמית הימנית של הדגם) אלפא רומיאו דופין, שנת 1964 דופין הנני קילוואט אלפא רומיאו דופין (Site français traitant de l'Alfa Romeo Dauphine [archive]) אלפא רומיאו דופין - מפרט טכני ( 1959-1964 Alfa Romeo Dauphine catalogue ) "זוכרים את האלפא רומיאו דופין?" (Ricordate l'Alfa Romeo Dauphine? - Corriere.it, Giosuè Boetto Cohen ) 28 באוקטובר 2016 (איטלקית) מדיה וקבצים בנושא אלפא רומיאו דופין בוויקישיתוף אלפא רומיאו דופין (1:50 דקות), יו-טיוב אלפא רומיאו דופין - תמונות (Alfa Romeo Dauphine '1959–66 - AutoWP.ru) אלפא רומיאו דופין - תמונה (אתר Elvezio Esposito) אלפא רומיאו דופין - תמונות: מנוע, פנים הרכב גלריית תמונות - אלפא רומיאו דופין ( Gallery of Alfa-Romeo-Dauphine - CarReviews) אלפא רומיאו דופין Article de la revue Gazoline sur l'Alfa Romeo Dauphine/Ondine [archive] אלפא רומיאו דופין dauphinomaniac.org/Speciales/ALFA/Alfa "דופין " באיטליה, הארץ, 25 בנובמבר 1958 אלפא רומיאו דופין (אונדין) (בצרפתית) אלפא רומיאו דופין1962 Alfa Romeo Ondine Saloon
תבערה (אתר מקראי)

תבערה הוא אתר מקראי, סמוך להר סיני, בו שהו עם ישראל בעת התרחשות חטא המתאוננים ועונשו. המקום נזכר בשני מקומות בתורה. שמו נגזר מהאש שבערה ופגעה בעם שבקצה המחנה כעונש על תלונה של עם ישראל על ה' (במהותה לא נתבארה במפורש בכתוב). על פי פשט הפסוקים, ולדעת פרשנים רבים, תבערה הוא מקום שונה מקברות התאווה, המוזכר בתורה בסמוך לסיפור חטא המתאוננים, כחלק מחטא המתאווים. אולם יש הרואים בשני שמות אלו תיאורים שונים לאותו המקום, שכל אחד מהם מתאר את אותו המאורע משתי זוויות ראייה שונות. ערך מורחב – חטא המתאוננים על פי המסופר בפרשת בהעלותך שבספר במדבר, לאחר שעזבו עם ישראל את הר סיני ונדדו שלושה ימים במדבר בחיפוש אחר מקום מנוחה, החלו עם ישראל להתאונן על מצבם. פשר ההתאוננות לא התבאר בכתוב, וניתנו לה כמה הסברים בפרשנים, כאשר ההסבר הרווח הוא שההתאוננות הייתה על טורח הדרך, שהחלו ללכת בה לאחר כמעט שנה של חנייה במקום אחד: ”וַיִּסְעוּ מֵהַר ה' דֶּרֶךְ שְׁלֹשֶׁת יָמִים וַאֲרוֹן בְּרִית ה' נֹסֵעַ לִפְנֵיהֶם דֶּרֶךְ שְׁלֹשֶׁת יָמִים לָתוּר לָהֶם מְנוּחָה... וַיְהִי הָעָם כְּמִתְאֹנְנִים רַע בְּאָזְנֵי ה'” (במדבר פרק י', פסוק ל"ג; פרק י"א, פסוק א'). לנוכח כפיות הטובה של העם כעס עליהם ה' והענישם באש שפרצה בקצה המחנה וכילתה בעם ישראל. בראותם זאת נזעקו העם והתחננו אל משה שיתפלל אל ה' שהאש תשקע. משה נעתר לבקשתם, התפלל אל ה', ואכן האש כבתה. בעקבות מאורע זה קרא משה את שם המקום 'תבערה' ”כִּי בָעֲרָה בָם אֵשׁ ה'”. על פי פשט הפסוקים, וכך פירשו פרשנים רבים, 'תבערה' הוא מקום שונה מקברות התאווה שבו אירע חטא המתאווים, וכמבואר בנאום התוכחה של משה בספר דברים: ”וּבְתַבְעֵרָה וּבְמַסָּה וּבְקִבְרֹת הַתַּאֲוָה מַקְצִפִים הֱיִיתֶם אֶת ה'”. לפרשנות זו, הסיבה ש'תבערה' לא נזכרה במסעות עם ישראל במדבר, המנויים בפרשת מסעי, היא משום ש'תבערה' זה לא מקום מסוים שבו חנו עם ישראל, אלא אזור שבו עבר העם בדרכו מהר סיני לקברות התאווה. אמנם לדעת כמה פרשנים המסופר בתחילת פרק י"א בספר במדבר (חטא המתאוננים) הוא למעשה פתיח מקוצר לחטא המסופר בהמשך הפרק (חטא המתאווים), ואזי לפי זה 'תבערה' ו'קברות התאווה' זהו למעשה אותו מקום, ולכן הוא לא מופיע ברשימת המסעות כמסע בפני עצמו. ספר במדבר, פרק י"א, פסוק ג' ראב"ע ורמב"ן על דברים פרק ט, פסוק כ"ב. דעת מקרא שם, ועוד. ספר דברים, פרק ט', פסוק כ"ב דעת מקרא על ספר דברים פרק ט', פסוק כ"ב. הדר זקנים וכלי יקר על במדבר פרק י"א, פסוק א. חזקוני על דברים פרק ט, פסוק כ"ב.
שיר של אש ושל קרח - דמויות

שיר של אש ושל קרח, סדרת ספרי הפנטזיה האפית מאת ג'ורג' ר. ר. מרטין, כוללת מספר עצום של דמויות. הסדרה עוקבת אחר שלושה קווי עלילה השזורים זה בזה: מלחמות ירושה לשליטה על כס המלוכה וסטרוז בין מספר בתי אצולה; האיום הגובר של ההלכים הלבנים העל-אנושיים שמעבר לגבול הצפוני של וסטרוז; השאיפה של דאינריז טארגאריין, היורשת הגולה של השושלת הקודמת בשלטון. כל פרק מוקדש לנקודת מבט של דמות מסוימת, המסופרת בגוף שלישי. מספר הדמויות גדל מתשע ב"משחקי הכס" (1996), ל-18 ב"ריקוד עם דרקונים" (2011). מדיה וקבצים בנושא שיר של אש ושל קרח - דמויות בוויקישיתוף אתר האינטרנט הרשמי של שיר של אש ושל קרח - דמויות מופיעה גם בדמות אנשים מתים שהרגה או לקחה מבית השחור והלבן דין צ'ארלס שיחק גם את מרטין לאניסטר בסדרה הוא מוצג כהומוסקסואל,אך לא מוזכר ככזה בספרים דין צ'ארלס שיחק גם את טומן באראתיאון "סרחן" הוא למעשה כינוי של המשרת הבזוי ביותר בצור-מגור, מעוזם של הבולטונים. בהופעת קמע כגופה הכתיב ע"פ התרגום העברי לסדרת הספרים. בסדרת הטלוויזיה נכתב כ"קלגיין". איאן ווייט משחק בנוסף מהלכים לבנים וכמה ענקים לאחר הדו-קרב מול אוברין בסוף עונה 4 משתנה ליצור חצי חי החובש קסדה קבועה משחק בנוסף את גרגור קלגיין, מספר מהלכים לבנים ואת הענק דונגו מגולם גם כתחפושות שונות שלו מגולמת גם כתחפושות שונות שלה
סוריה (טיל)

סוריה (בהינדי: सूर्या प्रक्षेपास्त्र, באנגלית: Surya) הוא טיל בליסטי בין יבשתי מתקדם הנמצא, על פי הערכות, בפיתוח על ידי ה-DRDO, בהודו. מרבית מפרטי הטיל ויכולותיו אינן ידועות עקב חשאיות גבוהה בכל הנוגע לתוכנית. שיגור: קרקעי, תת-ימי (באזורים אסטרטגיים מסוימים) מצוללת - ההיבט החשוב ביותר אשר עשוי לתת מעל 10,000 ק"מ טווח אפקטיבי אורך: 40.00 מ' קוטר: 1.1 מ' משקל שיגור: 55 טון הנעה: שלב ראשון/שני מוצק, השלישי נוזלי. ראש הנפץ יכולות: 3-10 ראשי נפץ גרעיניים. 250-750 קילוטון לרש"ק בודד. PSLV RSM-56, בולבה
רשימת התרופות החיוניות של ארגון הבריאות העולמי

רשימת התרופות החיוניות של ארגון הבריאות העולמי (באנגלית: WHO Model List of Essential Medicines) היא רשימה שמפורסמת על ידי ארגון הבריאות העולמי WHO המכילה את התרופות הנחשבות כיעילות ביותר והבטיחותיות ביותר עבור מערכת הבריאות. הרשימה משמשת לעיתים קרובות כדי לעזור למדינות לפתח רשימת תרופות חיוניות מקומית משלהן. הרשימה מחולקת לתרופות ליבה ותרופות משלימות. תרופות הליבה נחשבות לבעלות יחס העלות-תועלת הטוב ביותר לפתרון בעיות בריאותיות מרכזיות, והשימוש בהן אינו מצריך משאבים נוספים ממערכת הבריאות. התרופות המשלימות דורשות תשתיות נוספות כגון ספקי שירותי בריאות ייחודיים או ציון אבחון או שהן בעלות יחס עלות-תועלת נמוך יותר. כ-25% מהתרופות נמצאות ברשימה המשלימה. חלק מהתרופות מופיעות גם ברשימת הליבה וגם ברשימה המשלימה, בקטגוריות שונות. אף שרוב התרופות ברשימה הן תרופות גנריות, תרופה שעדיין רשומה כפטנט יכולה להיכנס אף היא לרשימה. הרשימה הראשונה פורסמה בשנת 1977 וכללה 212 תרופות. ארגון הבריאות העולמי מעדכן את הרשימה מדי שנתיים. המהדורה ה-20 פורסמה בשנת 2017, והיא מכילה 433 תרופות. הלותן איזופלורן חמצן דו-חנקני חמצן קטמין פרופופול בופיבקאין לידוקאין לידוקאין בשילוב עם אפינפרין אפדרין אטרופין מידאזולאם מורפין אספירין איבופרופן פרצטמול קודאין פנטניל מורפין מתאדון אמיטריפטילין ציקליזין דקסמטזון דיאזפאם דוקוסט סודיום פלואוקסטין הלופרידול היוסין בוטילברומיד היוסין הידרוברומיד לקטולוז לופרמיד מטוקלופראמיד מידאזולאם אונדנסטרון סנה דקסמטזון אפינפרין הידרוקורטיזון לורטאדין פרדניזולון פחם פעיל אצטיל ציסטאין אטרופין קלציום גלוקונט מתילן כחול נלוקסון פניצילאמין כחול פרוסי סודיום ניטריט סודיום תיוסולפט דפרוקסמין דימרקפרול פומפיזול סודיום קלציום חומצה דימרקפטו-סוקסינית קארבאמזפין דיאזפאם למוטריג'ין לוראזפאם מגנזיום סולפט מידאזולאם פנוברביטל פניטואין חומצה ולפרואית אתוסוקסימיד מדיה וקבצים בנושא רשימת התרופות החיוניות של ארגון הבריאות העולמי בוויקישיתוף אתר האינטרנט הרשמי של רשימת התרופות החיוניות של ארגון הבריאות העולמי (באנגלית) רשימת התרופות החיוניות של ארגון הבריאות העולמי משנת 2017
אי סוגיאמה

אָי סוּגִיָאמָה (ביפנית: 杉山愛; נולדה ב-5 ביולי 1975) היא טניסאית עבר יפנית, מהטובות והפופולריות במזרח הרחוק. סוגיאמה נולדה בטוקיו וכיום מתגוררת במושבה קאנגוואה שביפן. דורגה בשיאה (9 בפברואר 2004) במקום השמיני בעולם ביחידות, ובמקום הראשון בעולם בזוגות (23 באוקטובר 2000). אי סוגיאמה החלה את דרכה בגיל צעיר בהדרכתה של אימה פוסקו, שהיא עצמה מדריכת טניס מקצועית באקדמיה "פלאם אינטרנשיונל לטניס" ביפן. במאי 1991, דורגה סוגיאמה במקום הראשון בעולם לנוער ובשנת 1992 החלה לשחק טניס מקצועי, כשמארגני טורניר טוקיו היוקרתי העניקו לה כרטיס חופשי למוקדמות, שם היא הודחה כבר בסיבוב הראשון. פריצתה הראשונה החלה כאשר העפילה בשנת 1993 מהמוקדמות לטורניר וימבלדון, וכבר אז הוכיחה כי מעבר להיותה טניסאית יחידים מצוינת, היא גם הולכת לכבוש את סבב הזוגות. במהלך השנים, הפכה סוגיאמה הצעירה לכוכבת גדולה ביפן, בעיקר עם זכיתה בשנת 2000 בטורניר הזוגות של אליפות ארצות הברית הפתוחה. היא דורגה באותה שנה גם במקום הראשון בעולם בסבב הזוגות, והמשיכה לקטוף עוד מספר לא מבוטל של תוארי זוגות נחשקים. בשנת 2003 התחברה סוגיאמה לטניסאית המוכשרת קים קלייסטרס (בלגיה), וביחד הן זכו בשנת 2003 בטורנירי הזוגות בווימבלדון וברולאן גארוס (בנוסף לעוד 6 תוארי זוגות נוספים). אי גם הוכיחה את עצמה לא פעם גם בטורנירי היחידים, כאשר קטפה שישה תוארי WTA, כאשר היוקרתיים שביניהם הם מוסקבה ב - 1999, וטורניר לינץ ב - 2003. סוגיאמה המשיכה לשחק בטורנירים השונים, אך לא באותה ההצלחה הן בטורנירי היחידים וגם בטורנירי הזוגות. תוארה האחרון של אי היה בגולד קוסט (אוסטרליה) בתחילת 2004. בשנת 2009 הכריזה סוגיאמה על פרישתה מטניס מקצועי. בסך הכול מחזיקה אי סוגיאמה בשישה תוארי יחידים בקריירה וב-36 תוארי זוגות. להלן תוארי היחידים של סוגיאמה: 1997 - אליפות יפן הפתוחה בטניס, (טוקיו) 1998 - גולד קוסט (אוסטרליה), אליפות יפן הפתוחה בטניס (טוקיו) 2003 - סקוטסדייל (ארצות הברית), ג'נראלי ליידיז לינץ (אוסטריה) 2004 - גולד קוסט (אוסטרליה) מדיה וקבצים בנושא אי סוגיאמה בוויקישיתוף אתר האינטרנט הרשמי של אי סוגיאמה אי סוגיאמה, באתר olympedia.org אי סוגיאמה, באתר ה-WTA אי סוגיאמה, באתר ה-ITF אי סוגיאמה, באתר גביע הפדרציה
קרייג טימברלייק

קרייג ק. טימברלייק (באנגלית: Craig Q. Timberlake) הוא קצין בדימוס בדרגת מייג'ור גנרל בחיל הנחתים של ארצות הברית. טימברלייק, בנם של אלבון ומאודי, איבד את הוריו בגיל צעיר וגדל עם סבתו ודודתו. יש לו שני אחים ואחות, המשרתת בחיל הנחתים של ארצות הברית בדרגת סמל ראשי. במאי 1977 התגייס לחיל הנחתים והתקדם עד דרגת סמל ראשון. הוא יצא לקורס קצינים וסיים תואר ראשון בקולג' מרי וושינגטון ב-1989. שימש מפקד פלוגה רובאית, סגן מפקד פלוגה ומפקד פלוגה בגדוד השני של רגימנט הנחתים השישי. שימש מפקד מחלקה ומפקד פלוגה בקורס קצינים של הנחתים. פיקד על פלוגה ושימש קצין מבצעים בגדוד הראשון של יחידת המשלוח ה-15. שימש קצין מבצעים של רגימנט בדיוויזיית הנחתים הראשונה ומדריך בגדוד השלישי של רגימנט הנחתים ה-23. פיקד על גדוד הכשרות של הנחתים בבסיס פריס איילנד. בנוסף שימש כראש מדור באגף כוח האדם והמילואים של הנחתים, קצין תכנון לאזור דרום-מזרח אסיה, ועוזר קצין תכנון בפיקוד האוקיינוס השקט. בפברואר 2011 מונה למפקד חטיבת המשלוח השלישית של הנחתים וסגן מפקד כוח המשלוח השלישי של חיל הנחתים. חודש לאחר כניסתו לתפקיד הוביל את החטיבה במאמצי הסיוע לנפגעי רעידת האדמה והצונמי בסנדאי, בספטמבר אותה שנה קודם לדרגת בריגדיר גנרל. כיוני 2013 מונה לסגן מפקד אזור צפון של כוח הסיוע הביטחוני הבינלאומי באפגניסטן. בתפקידו הבא שימש ראש מחלקת ניהול כוח אדם במטה החיל הנחתים וב-2015 קודם לדרגת מייג'ור גנרל. בינואר 2017 מונה למפקד דיוויזיית הנחתים השלישית ושירת בתפקיד עד יוני 2018. טימברלייק בוגר המכללה לפיקוד ומטה של הנחתים, מכללת המלחמה של הצי ובעל תואר שני מהאוניברסיטה לביטחון לאומי. ביוגרפיה באתר חיל הנחתים Brother and Sister in Arms, המשמר הלאומי של קנטקי, 16 בינואר 2013 Timberlake promoted to brigadier general, ‏sentinelnews.com, ‏ 28 בספטמבר 2011